DER FINDES FORSKELLIGE SANDBLÆSNINGER

En sandblæsning er ikke bare lige til og det er derfor du altid skal være i sikre hænder inden du begynder på opgaven. Der findes flere forskellige former og typer af sandblæsninger som fx vådsandblæsning og tørsandblæsning. Når vi kommer ud og ser dit hus eller facade, kan vi her se hvilken type sandblæsning netop dit hus har brug for. Det afhænger af hvilken facade der skal blæses og hvilke omgivelser der er. Vi udfører typisk en vådsandblæsning, hvis overfladen på huset er hård og der skal renses for løst puds og maling. Når vi laver en vådsandblæsning benytter vi også af vand. Dette gør at sandblæsningen ikke vil støve så meget, hvilket i de fleste huse er bedre på grund af omgivelserne. Vi benytter os ofte af en tørsandblæsning hvis vi skal sandblæse jern, træværk eller stål. Derudover udfører vi også bl.a støvfriblæsning, lavtryksblæsning og hedvandsrensning.

GRATIS OG UFORPLIGTENDE PRISOVERSLAG

Vi har ingen konkret prisliste, da alle huse er forskellige, både i størrelse og urenheder. Det afhænger derfor i høj grad af opgavens omfang. Vi har meget konkurrencedygtige priser på alle vores forskellige sandblæsninger. Hvis du er på udkig efter en mobil sandblæsning er du velkommen til at kontakte os på tlf.: 24 67 40 32. Vi giver altid et gratis og uforpligtende tilbud og prisoverslag på alle vores sandblæsninger. Vi har garanti for et godt og veludført resultat. Du vil tydeligt kunne se forskel efter vi har været forbi.

Vi udfører sandblæsning af dit hus til en fornuftig pris

Trænger dit hus til en større facaderenovering, betaler det sig at få arbejdet gjort ordentligt. Hos os får du en professionel samarbejdspartner til konkurrencedygtige priser. Vi har mange års erfaring og går meget op i, at vores kunder er glade og tilfredse.

Hvad er sandblæsning?

Sandblæsning er en metode til afrensning af stål og beton, og den benyttes også til afrensning af murstensfacader i forbindelse med en facaderenovering. Sandblæsningen fjerner alger, løstsiddende beton, puds og maling og gør overfladen ru. Derved hæfter en efterfølgende behandling bedre. Afrensningen foregår ved at blæse et blæsemiddel mod facaden ved hjælp af trykluft. Blæsemidlet kan være sand, stålgrit, jerngrit, korund, glasperler, natriumbikarbonat, soda, plastikgranulat eller knuste nøddeskaller. Hvilket blæsemiddel, der anvendes, afhænger af underlaget, samt hvor skånsom en afrensning, der ønskes.

Forskellige former for sandblæsning

Tørsandblæsning støver meget og anvendes derfor kun, hvor der er langt til naboer, eller hvis der kan dækkes helt af, så støvet ikke er til gene for omgivelserne. En afdækning forhindrer dog ikke støv i at trænge ind i det hus, der sandblæses. Vådsandblæsning er det samme som tørsandblæsning, blot tilsættes vand, og derved reduceres mængden af støv. En vådsandblæsning efterlader dog et lag slam, som efterfølgende skal spules af. Derfor er metoden lidt dyrere end en tørsandblæsning. Lavtrykssandblæsning er den mest skånsomme behandling, men også den dyreste. Her anvendes andre blæsemidler end sand.

Hvorfor skal man sandblæse sit hus?

Har man et hus med ubehandlede mursten, som man ønsker at få pudset eller vandskuret, kan det være nødvendigt at sandblæse huset først. Mange nyere mursten har nemlig en glat og vandafvisende overflade, som det er nødvendigt at fjerne, for at pudset kan hæfte ordentligt. Ældre ubehandlede mursten er ofte beskidte og fulde af trafikfilm. En sandblæsning gør murstenene ru og sikrer et hæftende underlag for vandskuring eller pudsning. Resultatet bliver pænere og mere holdbart. Har man et malet eller pudset hus, hvor malingen er begyndt at skalle af, eller pudset sidder løst og slår revner, er det et stort arbejde at fjerne gammelt puds eller malingrester manuelt. Med en sandblæsning sparer man tid og kræfter. Hvis malingen skaller af, skyldes det ofte, at den ikke er diffusionsåben. Muren kan ikke ånde, og fugten får malingen til at skalle af. I det tilfælde er man nødt til at blæse den gamle maling af, pudse huset op på ny og male det korrekt. Et pudset hus kan have fugt eller frostskader, som ødelægger bæreevnen. Så er det nødvendigt at fjerne det gamle puds helt, før der pudses og males igen.

Hvad koster en sandblæsning af hus?

Prisen på sandblæsning kan variere meget, da den afhænger af flere faktorer, bl.a. husets størrelse, overfladens beskaffenhed, typen af sandblæsning, samt hvorvidt man selv står for afdækning. Eksempelvis kan en vådblæsning af en étplansvilla med en grundareal på 180 kvm. og 240 kvm. facade koste 8900,- excl. moms, såfremt man selv afdækker døre og vinduer. Du er altid velkommen til at kontakte os for et uforpligtende og gratis tilbud.